Uradni list RS, številka 30/2018 z dne 26.4.2018

**1381. Pravilnik o šolskem redu v srednjih šolah, stran 4559**

Na podlagi desetega odstavka 27. člena Zakona o gimnazijah (Uradni list RS, št. 1/07 – uradno prečiščeno besedilo, 68/17 in 6/18 – ZIO-1) in desetega odstavka 56. člena Zakona o poklicnem in strokovnem izobraževanju (Uradni list RS, št. 79/06 in 68/17) ministrica za izobraževanje, znanost in šport izdaja

P R A V I L N I K

o šolskem redu v srednjih šolah

[I. SPLOŠNA DOLOČBA](https://www.uradni-list.si/glasilo-uradni-list-rs/vsebina/2018-01-1381/pravilnik-o-solskem-redu-v-srednjih-solah/" \l "I. SPLOŠNA DOLOČBA)

[1.](https://www.uradni-list.si/glasilo-uradni-list-rs/vsebina/2018-01-1381/pravilnik-o-solskem-redu-v-srednjih-solah/" \l "1. člen)[člen](https://www.uradni-list.si/glasilo-uradni-list-rs/vsebina/2018-01-1381/pravilnik-o-solskem-redu-v-srednjih-solah/" \l "1. člen)

[(vsebina pravilnika)](https://www.uradni-list.si/glasilo-uradni-list-rs/vsebina/2018-01-1381/pravilnik-o-solskem-redu-v-srednjih-solah/" \l "(vsebina pravilnika))

(1) Ta pravilnik podrobnejše ureja vzgojno delovanje šole in postopek vzgojnega ukrepanja (v nadaljnjem besedilu: šolski red).

(2) Ta pravilnik se smiselno uporabljajo tudi za dijake v izrednem izobraževanju oziroma udeležence izobraževanja odraslih, ki se izobražujejo po javno veljavnih izobraževalnih programih za pridobitev srednješolske izobrazbe.

[II. VZGOJNO DELOVANJE ŠOLE](https://www.uradni-list.si/glasilo-uradni-list-rs/vsebina/2018-01-1381/pravilnik-o-solskem-redu-v-srednjih-solah/" \l "II. VZGOJNO DELOVANJE ŠOLE)

[2. člen](https://www.uradni-list.si/glasilo-uradni-list-rs/vsebina/2018-01-1381/pravilnik-o-solskem-redu-v-srednjih-solah/" \l "2. člen)

[(vzgojno delovanje)](https://www.uradni-list.si/glasilo-uradni-list-rs/vsebina/2018-01-1381/pravilnik-o-solskem-redu-v-srednjih-solah/" \l "(vzgojno delovanje))

Šola z vzgojnim delovanjem ozavešča dijake predvsem o:

1. splošno-civilizacijskih vrednotah,

2. pravicah in dolžnostih,

3. zdravem načinu življenja in izrabi prostega časa,

4. varovanju pred nevarnostmi in tveganji,

5. različnih vrstah nasilja,

6. tveganem spolnem vedenju,

7. varstvu okolja.

[3. člen](https://www.uradni-list.si/glasilo-uradni-list-rs/vsebina/2018-01-1381/pravilnik-o-solskem-redu-v-srednjih-solah/" \l "3. člen)

[(šolska pravila)](https://www.uradni-list.si/glasilo-uradni-list-rs/vsebina/2018-01-1381/pravilnik-o-solskem-redu-v-srednjih-solah/" \l "(šolska pravila))

(1) Šola z internim aktom določi predvsem naslednja šolska pravila:

1. merila in postopek za podeljevanje pohval, nagrad in drugih priznanj dijakom,

2. upravičene razloge za zamujanje ali predčasno odhajanje dijaka od pouka,

3. upravičene razloge za oprostitev prisotnosti dijaka pri pouku in način njegove vključitve v vzgojno-izobraževalno delo v času oprostitve,

4. način vključitve dijaka v vzgojno-izobraževalno delo v času prepovedi prisotnosti pri pouku in drugih oblikah izobraževalnega dela šole,

5. pravila uporabe osebnih naprav za povezovanje s podatkovnim in telekomunikacijskim omrežjem,

6. način sodelovanja s starši,

7. vzgojno delovanje šole,

8. druga pravila šolskega reda v skladu s predpisi.

(2) Šolska pravila določi ravnatelj po predhodno pridobljenem mnenju učiteljskega zbora, skupnosti dijakov in sveta staršev ter z njimi seznani dijake in starše pred začetkom njihove veljavnosti.

[4. člen](https://www.uradni-list.si/glasilo-uradni-list-rs/vsebina/2018-01-1381/pravilnik-o-solskem-redu-v-srednjih-solah/" \l "4. člen)

[(pravice in dolžnosti dijaka)](https://www.uradni-list.si/glasilo-uradni-list-rs/vsebina/2018-01-1381/pravilnik-o-solskem-redu-v-srednjih-solah/" \l "(pravice in dolžnosti dijaka))

(1) V času šolske obveznosti šola dijaku zagotavlja predvsem kakovosten pouk, sprotne in objektivne informacije ter strokovno pomoč in svetovanje v zvezi z izobraževanjem.

(2) V času šolske obveznosti je dolžnost dijaka predvsem:

1. prisostvovati pri pouku in drugih oblikah izobraževalnega dela šole,

2. opravičiti svojo odsotnost v skladu s predpisanim postopkom,

3. ravnati v skladu s predpisi, šolskimi pravili in navodili šole,

4. skrbeti za zdravje, varnost in integriteto,

5. skrbeti za čisto in varno okolje,

6. spoštovati splošne civilizacijske vrednote in posebnosti različnih kultur,

7. spoštovati pravice dijakov, delavcev šole in drugih,

8. prispevati k ugledu šole,

9. odgovorno ravnati s premoženjem šole, lastnino dijakov, delavcev šole in drugih.

[5. člen](https://www.uradni-list.si/glasilo-uradni-list-rs/vsebina/2018-01-1381/pravilnik-o-solskem-redu-v-srednjih-solah/" \l "5. člen)

[(prepovedi)](https://www.uradni-list.si/glasilo-uradni-list-rs/vsebina/2018-01-1381/pravilnik-o-solskem-redu-v-srednjih-solah/" \l "(prepovedi))

V času šolske obveznosti je prepovedano:

1. kajenje, uživanje alkohola ali prepovedanih drog,

2. prisotnost pod vplivom alkohola ali prepovedanih drog,

3. posedovanje, ponujanje ali prodajanje alkohola in prepovedanih drog,

4. posedovanje oziroma uporaba predmetov oziroma sredstev, ki ogrožajo varnost in zdravje ljudi ali varnost premoženja.

[III. POSTOPEK VZGOJNEGA UKREPANJA](https://www.uradni-list.si/glasilo-uradni-list-rs/vsebina/2018-01-1381/pravilnik-o-solskem-redu-v-srednjih-solah/" \l "III. POSTOPEK VZGOJNEGA UKREPANJA)

[6. člen](https://www.uradni-list.si/glasilo-uradni-list-rs/vsebina/2018-01-1381/pravilnik-o-solskem-redu-v-srednjih-solah/" \l "6. člen)

[(kršitve)](https://www.uradni-list.si/glasilo-uradni-list-rs/vsebina/2018-01-1381/pravilnik-o-solskem-redu-v-srednjih-solah/" \l "(kršitve))

Dijaku se lahko izreče opomin ali ukor zaradi naslednjih kršitev:

1. neprimeren odnos do pouka, dijakov, delavcev šole in drugih,

2. neprimeren odnos do šolskega ali drugega premoženja,

3. neupoštevanje predpisov in šolskih pravil.

[7. člen](https://www.uradni-list.si/glasilo-uradni-list-rs/vsebina/2018-01-1381/pravilnik-o-solskem-redu-v-srednjih-solah/" \l "7. člen)

[(uvedba in vodenje postopka vzgojnega ukrepanja)](https://www.uradni-list.si/glasilo-uradni-list-rs/vsebina/2018-01-1381/pravilnik-o-solskem-redu-v-srednjih-solah/" \l "(uvedba in vodenje postopka vzgojnega ukrepanja))

(1) Postopek vzgojnega ukrepanja se uvede in vodi v šoli, v katero je dijak vpisan v času storjene kršitve.

(2) Za uvedbo in vodenje postopka vzgojnega ukrepanja ter izrek vzgojnega ukrepa za kršitve, za katere se lahko izreče izključitev iz šole, je pristojen ravnatelj, za kršitve, določene s tem pravilnikom, pa razrednik.

(3) Za kršitve, zaradi katerih se lahko izreče vzgojni ukrep opomin ali ukor, se postopek vzgojnega ukrepanja lahko uvede najpozneje v tridesetih dneh od dneva, ko se je izvedelo za kršitev in dijaka, ki je kršitev storil.

(4) V postopku ugotavljanja kršitev ima dijak pravico do zagovora, pri katerem sodelujejo starši mladoletnega dijaka. Pri zagovoru polnoletnega dijaka pa starši lahko sodelujejo, če dijak s tem soglaša.

(5) Če s starši ni bilo mogoče vzpostaviti stika ali če so prisotnost odklonili, se zagovor dijaka lahko izvede brez njihove prisotnosti. Na željo dijaka pri zagovoru sodeluje strokovni delavec šole.

(6) Pri izbiri ukrepa se upoštevajo teža kršitve, odgovornost dijaka za kršitev, osebnostna zrelost dijaka, nagibi, zaradi katerih je storil dejanje, okoliščine, v katerih je bilo dejanje storjeno, druge okoliščine, pomembne za ukrepanje in možne posledice ukrepanja.

(7) Če se po proučitvi vseh okoliščin ugotovi, da dijak potrebuje pomoč oziroma svetovanje, se lahko postopek vzgojnega ukrepanja zoper dijaka ustavi.

[8. člen](https://www.uradni-list.si/glasilo-uradni-list-rs/vsebina/2018-01-1381/pravilnik-o-solskem-redu-v-srednjih-solah/" \l "8. člen)

[(alternativni ukrepi)](https://www.uradni-list.si/glasilo-uradni-list-rs/vsebina/2018-01-1381/pravilnik-o-solskem-redu-v-srednjih-solah/" \l "(alternativni ukrepi))

(1) Pri izreku alternativnega ukrepa se pisno določijo način izvrševanja alternativnega ukrepa, trajanje, kraj in rok za izvršitev ukrepa, ter oseba, ki bo spremljala izvajanje ukrepa.

(2) Alternativni ukrep se izvršuje tako, da je dijaku omogočeno obiskovanje pouka.

(3) Z vsebino in načinom izvrševanja alternativnega ukrepa se seznani dijaka in starše, starše polnoletnega dijaka pa, če dijak s tem soglaša. Če dijak z določenim alternativnim ukrepom ne soglaša ali ga ne izvrši na določen način in v določenem roku, se mu izreče vzgojni ukrep.

[9. člen](https://www.uradni-list.si/glasilo-uradni-list-rs/vsebina/2018-01-1381/pravilnik-o-solskem-redu-v-srednjih-solah/" \l "9. člen)

[(izrek vzgojnega ukrepa)](https://www.uradni-list.si/glasilo-uradni-list-rs/vsebina/2018-01-1381/pravilnik-o-solskem-redu-v-srednjih-solah/" \l "(izrek vzgojnega ukrepa))

(1) O vzgojnem ukrepu se dijaku vroči pisni sklep v osmih dneh po izreku vzgojnega ukrepa.

(2) Akt o izreku vzgojnega ukrepa mora biti obrazložen in vsebovati mora pouk o pravnem varstvu.

[10. člen](https://www.uradni-list.si/glasilo-uradni-list-rs/vsebina/2018-01-1381/pravilnik-o-solskem-redu-v-srednjih-solah/" \l "10. člen)

[(pritožba zoper vzgojni ukrep)](https://www.uradni-list.si/glasilo-uradni-list-rs/vsebina/2018-01-1381/pravilnik-o-solskem-redu-v-srednjih-solah/" \l "(pritožba zoper vzgojni ukrep))

(1) Dijak se lahko zoper izrečeni vzgojni ukrep pritoži v osmih dneh po prejemu pisne odločitve o izrečenem vzgojnem ukrepu.

(2) O pritožbi odloči pristojni organ, določen z zakonom, v petnajstih dneh po prejemu pritožbe tako, da se:

1. pritožbi ugodi in se razveljavi odločitev o ukrepu,

2. pritožbi ugodi in odloči, da se postopek ukrepanja ponovi in o ukrepu ponovno odloči,

3. pritožbo kot neutemeljeno zavrne.

[IV. PREHODNE IN KONČNE DOLOČBE](https://www.uradni-list.si/glasilo-uradni-list-rs/vsebina/2018-01-1381/pravilnik-o-solskem-redu-v-srednjih-solah/" \l "IV. PREHODNE IN KONČNE DOLOČBE)

[11. člen](https://www.uradni-list.si/glasilo-uradni-list-rs/vsebina/2018-01-1381/pravilnik-o-solskem-redu-v-srednjih-solah/" \l "11. člen)

[(uskladitev šolskih pravil)](https://www.uradni-list.si/glasilo-uradni-list-rs/vsebina/2018-01-1381/pravilnik-o-solskem-redu-v-srednjih-solah/" \l "(uskladitev šolskih pravil))

(1) Šola uskladi šolska pravila s tem pravilnikom v treh mesecih od začetka uporabe tega pravilnika.

(2) Do uskladitve šolskih pravil v roku iz prejšnjega odstavka se uporabljajo določbe veljavnih šolskih pravil, če niso v nasprotju z zakonom in tem pravilnikom.

[12. člen](https://www.uradni-list.si/glasilo-uradni-list-rs/vsebina/2018-01-1381/pravilnik-o-solskem-redu-v-srednjih-solah/" \l "12. člen)

[(prenehanje veljavnosti)](https://www.uradni-list.si/glasilo-uradni-list-rs/vsebina/2018-01-1381/pravilnik-o-solskem-redu-v-srednjih-solah/" \l "(prenehanje veljavnosti))

Z dnem uveljavitve tega pravilnika preneha veljati Pravilnik o šolskem redu v srednjih šolah (Uradni list Republike Slovenije, št. 60/10), uporablja pa se še do začetka uporabe tega pravilnika.

[13. člen](https://www.uradni-list.si/glasilo-uradni-list-rs/vsebina/2018-01-1381/pravilnik-o-solskem-redu-v-srednjih-solah/" \l "13. člen)

[(uveljavitev pravilnika)](https://www.uradni-list.si/glasilo-uradni-list-rs/vsebina/2018-01-1381/pravilnik-o-solskem-redu-v-srednjih-solah/" \l "(uveljavitev pravilnika))

Ta pravilnik začne veljati naslednji dan po objavi v Uradnem listu Republike Slovenije, uporabljati pa se začne 1. septembra 2018.

Št. 0070-16/2018

Ljubljana, dne 24. aprila 2018

EVA 2018-3330-0016

**dr. Maja Makovec Brenčič** l.r.

Ministrica

za izobraževanje, znanost in šport